Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

# DĖL KAIŠIADORIŲ RAJONO SAVIVALDYBĖS 2022 METŲ BIUDŽETO PATVIRTINIMO

2022 m. vasario 24 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Kaišiadorių rajono savivaldybės taryba n u s p r e n d ž i a:

1. Patvirtinti Kaišiadorių rajono savivaldybės 2022 metų biudžetą (pridedama):

1.1. 2022 metų biudžeto pajamas – 41784,5 tūkst. Eur;

1.2. 2022 metų biudžete numatytas biudžetinių įstaigų pajamų įmokas – 942,9 tūkst. Eur;

1.3. 2022 metų biudžeto asignavimus – 46325,8 tūkst. Eur;

1.4. 2022 metų biudžete numatytus asignavimus iš valstybės biudžeto specialios tikslinės dotacijos ugdymo reikmėms finansuoti – 10155,5 tūkst. Eur;

1.5. 2022 metų biudžete numatytus asignavimus iš savivaldybės biudžeto prognozuojamų pajamų – 24786,4 tūkst. Eur;

1.6. 2022 metų biudžete numatytus asignavimus iš valstybės biudžeto specialių tikslinių ir kitų dotacijų – 7488,1 tūkst. Eur;

1.7. 2022 metų biudžete numatytus asignavimus iš biudžetinių įstaigų pajamų įmokų – 942,9 tūkst. Eur;

1.8. 2022 metų biudžete numatytus asignavimus iš pajamų dalies specialiosioms ir tikslinėms programoms finansuoti – 207,0 tūkst. Eur;

1.9. 2022 metų biudžete numatytus asignavimus iš nepanaudotų tikslinės paskirties lėšų – 463,2 tūkst. Eur;

1.10. 2022 metų biudžete numatytus asignavimus iš nepanaudotų biudžetinių įstaigų pajamų įmokų – 227,4 tūkst. Eur;

1.11. 2022 metų biudžete numatytus asignavimus iš nepanaudotų Europos Sąjungos finansinės paramos lėšų – 439,8 tūkst. Eur;

1.12. 2022 metų biudžete numatytus asignavimus iš nepanaudotų Europos Sąjungos struktūrinių fondų įgyvendinamų investicinių projektų savivaldybės nuosavam indėliui užtikrinti – 78,9 tūkst. Eur;

1.13. 2022 metų biudžete numatytus asignavimus iš nepanaudotų savivaldybės biudžeto lėšų kreditoriniam įsiskolinimui padengti – 314,6 tūkst. Eur;

1.14. 2022 metų biudžete numatytus asignavimus iš skolintų lėšų investiciniams projektams – 1222,0 tūkst. Eur.

2. Pavesti savivaldybės biudžeto asignavimų valdytojams, sudarant ir tvirtinant 2022 m. programų sąmatas, numatyti reikiamus asignavimus 2022 m. sausio 1 d. esantiems įsiskolinimams padengti.

3. Nustatyti, kad asignavimų valdytojai neprisiima įsipareigojimų ir nesudaro sutarčių darbams ir paslaugoms atlikti, kol nėra patvirtintas jų finansavimo šaltinis.

4. Pavesti Kaišiadorių rajono savivaldybei pavaldžių biudžetinių įstaigų vadovams sutaupytas prekių ir paslaugų naudojimui 2022 m. skirtas savivaldybės biudžeto lėšas pirmiausia naudoti įsiskolinimams padengti.

5. Pavesti Kaišiadorių rajono savivaldybei pavaldžių biudžetinių įstaigų vadovams užtikrinti, kad 2023 m. sausio 1 d. mokėtinos sumos būtų ne didesnės už 2022 m. sausio 1 d. esančias mokėtinas sumas.

6. Paskelbti šį sprendimą Teisės aktų registre ir Kaišiadorių rajono savivaldybės interneto svetainėje.

Šis sprendimas per vieną mėnesį nuo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Administracijos direktorė           Vaida Babeckienė

Rengėja

Audronė Litvinskaitė

2022-02-14

Rasa Baranauskaitė Voldemaras Maziliauskas Rimutė Arlauskienė Eglė Mockevičienė

2022-02-14 2022-02-14 2022-02-14 2022-02-14

Daiva Vaškevičienė Linas Lazauskas Rimantas Želvys Danguolė Miliauskaitė

2022-02-14 2022-02-14 2022-02-14 2022-02-14

Ligita Pūrienė Ramutė Taparauskienė Asta Masaitienė

2022-02-14 2022-02-14 2022-02-14

**SPRENDIMO**

# ,,DĖL KAIŠIADORIŲ RAJONO SAVIVALDYBĖS 2022 METŲ BIUDŽETO PATVIRTINIMO“ PROJEKTO AIŠKINAMASIS RAŠTAS

2022 m. vasario 11 d.

Kaišiadorys

**1. PROJEKTO TIKSLAI IR UŽDAVINIAI**

2022 m. savivaldybės biudžeto projektas parengtas, vadovaujantis Lietuvos Respublikos vietos savivaldos įstatymu, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos biudžeto sandaros įstatymu, valstybės institucijų pateikta informacija apie valstybės biudžeto specialių tikslinių dotacijų paskirstymą savivaldybėms.

Vadovaujantis Lietuvos Respublikos biudžeto sandaros įstatymu, savivaldybės biudžetas tvirtinamas Savivaldybės tarybos sprendimu ne vėliau kaip per du mėnesius nuo Valstybės biudžeto ir savivaldybių biudžetų finansinių rodiklių patvirtinimo.

Savivaldybės biudžeto prognozuojamos pajamos tvirtinamos, atsižvelgiant į 2022 metų valstybės biudžeto ir savivaldybių biudžetų finansinių rodiklių patvirtinimo įstatymo (toliau – Rodiklių įstatymas) 5 priede numatytus rodiklius. Skaičiuojant šį rodiklį, neįskaičiuojamos dotacijos, vietinės rinkliavos, savivaldybių biudžetinių įstaigų pajamų įmokos, pajamų iš mokesčių dalies specialiosioms ir tikslinėms programoms finansuoti. Lyginant su 2021 metais, savivaldybės prognozuojamos pajamos 2022 metais 2980,0 tūkst. Eur didesnės (14,93 proc.).

Rodiklių įstatyme numatytos lėšos biudžetinių įstaigų pareiginės algos baziniam dydžiui padidinti iki 181 Eur, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymui įgyvendinti, MMA padidinti iki 730 Eur nuo 2022-01-01:

1. Minimaliems koeficientams padidinti – 157,0 tūkst. Eur;
2. Pareiginės algos (atlyginimo) baziniam dydžiui padidinti – 235,0 tūkst. Eur;
3. Minimaliajai mėnesinei algai padidinti – 188,0 tūkst. Eur;
4. Kultūros ir meno darbuotojų darbo užmokesčiui padidinti – 74,0 tūkst. Eur (dar 74,0 tūkst. Eur turi prisidėti savivaldybė pagal pasirašytą memorandumą).

**2. LĖŠŲ POREIKIS IR** **ŠALTINIAI**

Kaišiadorių rajono savivaldybei 2022 m. numatyta gauti 41784,5 tūkst. Eur pajamų, iš jų:

1. Gyventojų pajamų mokesčio (toliau – GPM) – 20746,0 tūkst. Eur, iš jų 29,0 tūkst. Eur GPM, mokamas už pajamas, gautas iš veiklos, kuria verčiamasi turint verslo liudijimą, žemės mokesčio – 355,0 tūkst. Eur, nekilnojamojo turto mokesčio – 1549,0 tūkst. Eur, paveldimo turto mokesčio – 10,0 tūkst. Eur, valstybės rinkliavų – 37,0 tūkst. Eur, nuomos mokesčio už valstybinę žemę – 80,0 tūkst. Eur, pajamų iš baudų ir konfiskuoto turto ir kitų netesybų – 15,0 tūkst. Eur, dividendų – 3,0 tūkst. Eur, vietinių rinkliavų – 20,0 tūkst. Eur ir kitų neišvardytų pajamų – 145,0 tūkst. Eur.

2. Valstybės biudžeto specialių tikslinių dotacijų ir kitų dotacijų – 17643,6 tūkst. Eur, iš jų: valstybinėms (valstybės perduotoms savivaldybėms) funkcijoms atlikti – 3961,6 tūkst. Eur; ugdymo reikmėms finansuoti – 10155,5 tūkst. Eur, savivaldybių mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių, ir kitoms savivaldybėms perduotoms įstaigoms išlaikyti – 408,1 tūkst. Eur, kitų dotacijų – 3084,3 tūkst. Eur.

Kitų dotacijų sumos planuojamos vadovaujantis valstybės institucijų pranešimais, turimomis finansavimo sutartimis. Dotacijos suma vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti dar nežinoma, todėl planuojama preliminari, pagal pateiktus Susisiekimo ministerijos apskaičiavimus – 1861,4 tūkst. Eur.

Savivaldybė, atsižvelgdama į iš valstybės institucijų ir įstaigų faktiškai gautas dotacijas, įskaitant Europos Sąjungos ir kitos tarptautinės finansinės paramos lėšas, atitinkamai patikslins savo patvirtintą biudžetą.

3. Biudžetinių įstaigų pajamų įmokų – 942,9 tūkst. Eur, iš jų: pajamų už patalpų nuomą – 194,1 tūkst. Eur, pajamų už prekes ir paslaugas – 214,1 tūkst. Eur, įmokų už išlaikymą švietimo ir socialinės apsaugos ir kitose įstaigose – 534,7 tūkst. Eur.

4. Pajamų iš mokesčių dalies specialiosioms ir tikslinėms programoms finansuoti – 207,0 tūkst. Eur, iš jų: mokesčių už aplinkos teršimą – 48,0 tūkst. Eur, mokesčių už valstybinius gamtos išteklius – 82,0 tūkst. Eur, žemės realizavimo pajamų – 77,0 tūkst. Eur.

5. Skolintos lėšos – 1222,0 tūkst. Eur. Savivaldybės skolos, skolinimosi ir garantijų limitai:

Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatyme nustatyta:

5.1. Pagal 13 straipsnio 1 dalies 1 punktą savivaldybės skola (pagal įsipareigojamuosius skolos dokumentus, įskaitant paskolos, finansinės nuomos (lizingo) sutartis, bet neapsiribojant jomis) negali viršyti 60 procentų įstatymo 5 priede nustatytų prognozuojamų savivaldybės biudžeto pajamų iš gyventojų pajamų mokesčio (12430,2 tūkst. Eur);

5.2. Pagal 13 straipsnio 1 dalies 2 punktą savivaldybės, kurios biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2022 metams prognozuojamo neigiamo produkcijos atotrūkio nuo potencialo (622,8 tūkst. Eur);

5.3. Savivaldybės prisiimti įsipareigojimai pagal garantijas dėl savivaldybės kontroliuojamų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus, įsipareigojimų negali viršyti 10 procentų Rodiklių įstatymo 5 priede nurodytų prognozuojamų savivaldybės biudžeto pajamų iš gyventojų pajamų mokesčio (2071,7 tūkst. Eur).

Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo 5 priede nustatytas Kaišiadorių rajono savivaldybės 2022 metų prognozuojamas GPM dydis, nuo kurio skaičiuojamas paskolos limitas, yra 20717,0 tūkst. Eur. Savivaldybės skola negali viršyti 12430,2 tūkst. Eur (60 proc.).

Pagal savivaldybės Skolinių įsipareigojimų 2021 m. gruodžio 31 d. ataskaitos duomenis savivaldybės įsipareigojimai sudarė 3645,8 tūkst. Eur arba 17,60 proc. prognozuojamų savivaldybės biudžeto pajamų iš gyventojų pajamų mokesčio.

Bendras paskolos limitas neviršytas.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI** --------

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Kaišiadorių rajono savivaldybės 2022 metų biudžete numatyti asignavimai 13 programų. Asignavimai programoms ir priemonėms vykdyti detalizuoti Kaišiadorių rajono savivaldybės strateginio 2022–2024 m. veiklos plano prieduose.

Darbo užmokesčio fondas 2022 metams iš savivaldybės biudžeto lėšų planuojamas 1147,1 tūkst. Eur didesnis negu 2021 metų darbo užmokesčio faktas (lyginant planą 992,2 tūkst. Eur). 2022 metų darbo užmokesčio fondas – 12350,3 tūkst. Eur. Papildomai gautos dotacijos darbo užmokesčiui didinti:

* biudžetinių įstaigų vadovaujančių darbuotojų minimaliems pareiginės algos koeficientams padidinti – 31,0 tūkst. Eur,
* pedagoginių darbuotojų, išlaikomų iš savivaldybių biudžetų lėšų (išskyrus valstybės biudžeto specialias tikslines dotacijas), darbo užmokesčiui didinti – 125,0 tūkst. Eur,
* didinti darbo užmokestį socialinių paslaugų įstaigų ir socialinių paslaugų srities darbuotojams – 62,7 tūkst. Eur.

Asignavimai darbo užmokesčiui biudžetinėms įstaigoms iš savivaldybės biudžeto prognozuojamų pajamų numatyti 12 mėnesių. Papildomai lėšos išeitinėms išmokoms, materialinėms pašalpoms biudžete nėra planuotos.

Lėšos prekėms ir paslaugoms biudžetinėms įstaigoms planuojamos pagal 2021 metus, pridedant 10 proc. prognozuojamą infliaciją, komunalinėms paslaugoms planuojama pagal trejų metų vidurkį, atsižvelgiant į faktiškai panaudotas lėšas 2021 metais. Švietimo įstaigoms lėšos prekėms ir paslaugoms planuojamos pagal Mokyklų ūkio lėšų skyrimo tvarkos aprašą.

Kaišiadorių rajono savivaldybės 2022 metų biudžete numatyti asignavimai vykdomoms programoms – savivaldybės biudžeto lėšos:

**Savivaldybės pagrindinių funkcijų įgyvendinimo ir viešosios tvarkos užtikrinimo programa**

Planuojamos lėšos paskoloms grąžinti ir palūkanoms mokėti – 50,0 tūkst. Eur palūkanoms, 600,5 tūkst. Eur paskoloms grąžinti.

Savivaldybių dotacijų nuosavam indėliui užtikrinti grąžinimas – 58,3 tūkst. Eur.

Dviejų automobilių įsigijimo išlaidos, iš jų vienas EV automobilis – 75,0 tūkst. Eur.

Civilinės gynybos reikalų ir paslaugų administravimas – 12,0 tūkst. Eur (akustinės sirenos 2 vnt.).

Nešiojamieji kompiuteriai, 10 vnt. – 10,0 tūkst. Eur.

Elektros rezervo generatorius – 28,0 tūkst. Eur.

Jaunimo politikos įgyvendinimas – 23,8 tūkst. Eur (8,8 tūkst. Eur daugiau nei 2021 m.).

Atviro darbo su jaunimu įgyvendinimas – 73,1 tūkst. Eur, iš jų Rumšiškių kultūros centras – 8,0 tūkst. Eur, Kaišiadorių rajono švietimo ir sporto paslaugų centras – 65,1 tūkst. Eur.

Naujagimio krepšelis – 11,0 tūkst. Eur

Direktoriaus rezervas – 120,0 tūkst. Eur.

Savivaldybės kontrolierius. Darbo užmokestis apskaičiuotas 3,0 etatams – 98,6 tūkst. Eur.

Priešgaisrinės tarnybos viršininkas. Gaisrinis automobilis Rumšiškių ugniagesių komandai – 30,0 tūkst. Eur.

**Švietimo programa**

Mokinių pavėžėjimas – 110,0 tūkst. Eur.

Švietimo programos įgyvendinimas – 72,6 tūkst. Eur.

Švietimo įstaigoms išlaidos apskaičiuotos pagal Mokyklų ūkio lėšų skyrimo tvarkos aprašą, pridedant Švietimo skyriaus apskaičiuotas išlaidas patiekalų gamybai, kurui, automobilių draudimui.

Papildomai skiriamos lėšos:

Kaišiadorių lopšelis-darželis „Žvaigždutė“ – 0,6 tūkst. Eur vykdomo projekto „Atsinaujinančių energijos išteklių panaudojimas visuomenės ir gyvenamosios paskirties pastatuose“ ataskaitoms parengti ir viešinti.

Kaišiadorių r. Rumšiškių lopšelis-darželis– 18,1 tūkst. Eur už patalpų nuomą.

Kaišiadorių r. Pravieniškių lopšelis-darželis „Ąžuoliukas“ – 1,2 tūkst. Eur šiluminio mazgo ir vėdinimo sistemos priežiūrai.

Algirdo Brazausko gimnazija – 12,0 tūkst. Eur amfiteatrinės auditorijos baigiamiesiems darbams atlikti. Stadiono techninio projekto parengimas. Lėšos nesuplanuotos. Esant galimybei, lėšos bus numatomos.

Kaišiadorių r. Rumšiškių Antano Baranausko gimnazija – 30,0 tūkst. Eur priestato statybos investiciniam projektui parengti, 20,5 tūkst. Eur kokybės krepšelio projektui įgyvendinti.

Kaišiadorių r. Žiežmarių gimnazija – 0,5 tūkst. Eur kokybės krepšelio projektui įgyvendinti.

Kaišiadorių šventosios Faustinos mokykla-daugiafunkcis centras. Stadiono techninio projekto parengimas. Lėšos nesuplanuotos. Esant galimybei, lėšos bus numatomos.

Kaišiadorių pedagoginei psichologinei tarnybai – 0,4 tūkst. Eur apmokėti už palangių pakeitimą.

**Kultūros programa**

Kultūros įstaigoms išlaidos suplanuotos pagal 2021 metų biudžetą, pridedant 10 procentų dėl infliacijos didėjimo ir lėšas, skirtas renginiams – 140,8 tūkst. Eur.

Papildomai skiriamos lėšos:

Kaišiadorių r. viešoji biblioteka – 5,5 tūkst. Eur Tauckūnų padalinio patalpų šildymo katilui įsigyti.

Kaišiadorių muziejus – 2,0 tūkst. Eur metalinėms spintoms eksponatams saugoti įsigyti.

Kaišiadorių KC – 5,0 tūkst. Eur kompiuteriams su programine įranga įsigyti (4 vnt.).

Kruonio KC – 5,0 tūkst. Eur Trijų karalių drabužių rekonstrukcijai atlikti.

Rumšiškių KC – 2,6 tūkst. Eur Pravieniškių salės elektros instaliacijai atnaujinti.

Palomenės KC – 1,0 tūkst. Eur akordeonui įsigyti.

Žaslių KC – 2,7 tūkst. Eur kompiuteriams su programine įranga įsigyti (3 vnt.).

Žiežmarių KC – 3,9 tūkst. Eur kondicionieriams įrengti Žiežmarių KC salėje.

**Socialinės apsaugos programa**

Socialinės apsaugos programa **–** 2436,2 tūkst. Eur, iš jų 72,1 tūkst. Eur nemokamam mokinių maitinimui.

Kaišiadorių socialinių paslaugų centras – 1167,6 tūkst. Eur Socialinės apsaugos programai įgyvendinti.

Kaišiadorių šventosios Faustinos mokykla-daugiafunkcis centras – 73,7 tūkst. Eur.

**Ūkio plėtros programa**

Savivaldybės vietinės reikšmės kelių, gatvių, takų tiesimas, taisymas (remontas) ir priežiūra:

*T. Brazio g. kapitalinis remontas – 12,0 tūkst. Eur.*

*Automobilių stovėjimo aikštelė prie „Dūzgynių“ – 35,0 tūkst. Eur.*

Elektromobilių įkrovimo stotelių įrengimas – 20,0 tūkst. Eur.

Savivaldybei priklausančių pastatų, statinių remontas, eksploatacija bei jų priežiūra:

*Lifto pakeitimas ir pritaikymas neįgaliesiems Kaišiadorių kultūros centre – 75,0 tūkst. Eur.*

*Kaišiadorių miesto ženklo įrengimas – 20,0 tūkst. Eur.*

*Vandentiekio įvado įrengimas bendrabučio pastatui Girelės g. 53, Kaišiadoryse – 7,1 tūkst. Eur.*

*„Liftas“ ant turėklų PDT (Stasiūnų takas) – 20,0 tūkst. Eur.*

Savivaldybei priklausančių pastatų ir statinių techninių projektų parengimas, ekspertizių atlikimas, techninių priemonių įsigijimas, VTPSI mokesčių mokėjimas:

*Kaišiadorių Vaclovo Giržado progimnazijos sporto aikštyno TP – 6,4 tūkst. Eur.*

*Kaišiadorių r. Antano Baranausko gimnazijos sporto aikštyno TP – 6,8 tūkst. Eur.*

*Kaišiadorių r. Žiežmarių mokyklos-darželio „Vaikystės dvaras“ TP parengimas (su įvažiavimu) – 28,0 tūkst. Eur.*

*Daugiafunkcės arenos su plaukimo baseinu galimybių studijos parengimas (įvertinant galimybes rekonstruoti esamą baseiną) – 23,0 tūkst. Eur.*

*Savivaldybės administracijos pastato kapitalinio remonto TP parengimas (su stogu) – 30,0 tūkst. Eur.*

*UAB „Kaišiadorių vandenys“ vandenvietės nugeležinimo (gerinimo) TP parengimas – 200,0 tūkst. Eur.*

Kaišiadorių pirminės sveikatos priežiūros centro kapitalinio remonto tęstiniai darbai (rūsio elektros instaliacijos renovacija, lietaus ir buitinių nuotekų stovų renovavimas) – 90,0 tūkst. Eur. VšĮ Kaišiadorių pirminės sveikatos priežiūros centro direktorius prašo skirti lėšų I (91450 Eur) ir III (89397 Eur) aukštų elektros instaliacijai renovuoti, tačiau savivaldybė šiuo metu neturi finansinių galimybių.

VšĮ Kaišiadorių ligoninės remonto darbai – 100,0 tūkst. Eur. VšĮ Kaišiadorių ligoninės direktorius prašo skirti lėšų šiems darbams: atnaujinti priešgaisrinius lauko hidrantus – 20,0 tūkst. Eur, renovuoti šalto ir karšto vandens vamzdynus pagrindiniame korpuse – 30,0 tūkst. Eur, įrengti papildomą vandentiekio trasą, kad būtų galima aprūpinti iš dviejų trasų – 40,0 tūkst. Eur, atnaujinti 0,4 kV elektros skirstyklą ūkio dalies korpuse – 40,0 tūkst. Eur, suremontuoti stogą buvusio slaugos ir palaikomojo gydymo skyriuje – 30,0 tūkst. Eur, išasfaltuoti ligoninės personalo automobilių stovėjimo aikštelę – 70,0 tūkst. Eur. Savivaldybė, įvertinusi finansines galimybes, skiria 100,0 tūkst. Eur.

VšĮ Kaišiadorių pirminės sveikatos priežiūros centro, VšĮ Kaišiadorių ligoninės vadovai pagal pateiktas Neįgaliųjų reikalų komisijos rekomendacijas iš papildomai skirtų lėšų turės rasti galimybę įgyvendinti saugos priemones neįgaliesiems prie autobuso stotelės ,,Ligoninė“: įrengti pėsčiųjų perėją, nukreipiamuosius šaligatvius ir specialias nuorodas silpnaregiams. Taip pat paskirstyti prioriteto tvarka lėšas išvardytiems darbams atlikti.

Viešojo tualeto įrengimas Kruonyje – 30,0 tūkst. Eur.

Kaišiadorių rajono savivaldybės kultūros paveldo išsaugojimas ir aktualizavimas:

*Krypties rodyklių į kultūros paveldo objektus įrengimas – 4,2 tūkst. Eur.*

*NKP vertinimo tarybos aktų, individualių apsaugos reglamentų parengimas – 3,0 tūkst. Eur.*

*„Europos paveldo dienos 2022“ organizavimas – 1,2 tūkst. Eur.*

*Archeologijos dienų organizavimas – 1,0 tūkst. Eur.*

*Informacinių stendų ir lentelių prie kultūros paveldo objektų atnaujinimas ir įrengimas – 5,0 tūkst. Eur.*

*Skulptūrinio elemento idėjos ir techninio projekto sukūrimas, Senųjų totorių kapinių ir dvarininko totoriaus Chašaidaro atminimui įamžinti – 10,0 tūkst. Eur.*

Lietaus vandens nuotekų tvarkymas ir tinklų priežiūra – 25,0 tūkst. Eur.

Kaišiadorių miesto kultūros infrastruktūros optimizavimas, sukuriant multifunkcinę erdvę, pritaikytą vietos bendruomenės poreikiams (II etapas, muziejaus statyba) – 500,0 tūkst. Eur ir 40,9 tūkst. Eur skolintos lėšos. Kultūros ministerijos skiriama lėšų suma 2022 metams dar nėra žinoma.

Sklypo, esančio Pramonės g., Kaišiadoryse, pritaikymas gamybinei (komercinei) veiklai – 676,1 tūkst. Eur.

Paslaugų vykdymas suteikiant keleivinio transporto viešąsias paslaugas – 400,0 tūkst. Eur.

Kompensacija už infrastruktūrą – 30,0 tūkst. Eur.

Savivaldybės administracinio pastato didžiosios salės remontas – 20,0 tūkst. Eur.

Kaišiadorių V. Giržado progimnazijos sporto aikštyno įrengimas – 58,0 tūkst. Eur. Švietimo, mokslo ir sporto ministerija skiria 233,0 tūkst. Eur.

Priemonės, kurios planuojamos be finansavimo:

Žaslių rytinio aplinkkelio galimybių studijos parengimas, kuris apimtų: tyrimų atlikimą, topografinio plano parengimą, trijų galimybių studijų alternatyvų investicijų įvertinimą, specialiojo teritorijų planavimo dokumento (su SPAV) parengimą ir žemės paėmimo visuomenės poreikiams projekto parengimą;

Visuomenės sveikatos biuro neįgaliųjų keltuvo (lifto) remontas arba keitimas;

Savivaldybės administracijos Metrikacijos skyriaus salės remontas;

Dovainonių krepšinio aikštelės projektas.

Esant galimybei lėšos bus skiriamos.

**Žemės ūkio ir kaimo plėtros programa**

Prisidėjimas prie vandentvarkos projektų – 109,5 tūkst. Eur.

Hidrotechnikos statinio Gudienos I tvenkinyje remontas – 77,0 tūkst. Eur.

Prisidėjimas prie melioracijos darbų – 30,0 tūkst. Eur.

Viešosios naudos nevyriausybinių organizacijų, kaimo bendruomenių patirtų išlaidų dalinis finansavimas – 10,0 tūkst. Eur.

Puntuko g. Kaičiupio k., Kaišiadorių r. kelio pralaidos remonto techninio projekto parengimas – 15,0 tūkst. Eur.

Kitoms Žemės ūkio ir kaimo plėtros priemonėms vykdyti – 60,0 tūkst. Eur.

**Socialinio būsto ir turto inventorizavimo programa**

Kvartalų energinio efektyvumo didinimas, daugiabučių namų modernizavimas – 55,0 tūkst. Eur savivaldybės biudžeto lėšų.

2022 m. sausio 1 d. savivaldybė yra įregistravusi 758,769 km (81 proc.) kelių iš vietinės reikšmės kelių (gatvių) sąraše patvirtintų 935,383 km. Kadastrinių matavimų paslaugoms apmokėti yra numatyta skirti 57,9 tūkst. Eur.

**Teritorijų planavimo programa** (tikslinės lėšos)

Kaišiadorių rajono savivaldybės teritorijos bendrojo plano keitimas – 30,0 tūkst. Eur.

Žaslių miestelio bendrojo plano keitimas – 40,0 tūkst. Eur.

Rumšiškių miestelio bendrojo plano keitimas – 40,0 tūkst. Eur.

Specialiųjų planų keitimas ir parengimas:

Vietinės reikšmės kelių SP keitimas – 40,0 tūkst. Eur;

Vietinės reikšmės kelio (gatvės) nuo Šlaito aklg., Rumšiškių mstl., iki senojo kelio Alytus–Kaunas, Kapitoniškių k., SP rengimas – 12,0 tūkst. Eur;

Seniūnijų ir gyvenamųjų vietovių planų keitimas – 15,0 tūkst. Eur;

Ąžuolyno ir Rasų gatvių žemės paėmimo visuomenės poreikiams projekto rengimas – 30,0 tūkst. Eur.

Formavimo, pertvarkymo projektų rengimas – 25,0 tūkst. Eur.

Topografinių planų ir žemės sklypų kadastrinių planų rengimas – 15,0 tūkst. Eur.

Atsinaujinančių energijos išteklių SP rengimas – 30,0 tūkst. Eur.

Suformuotų žemės sklypų įregistravimo VĮ Registrų centre ir kitos išlaidos (kadastro duomenų tikslinimo paslaugos, notaro paslaugos, žemės išpirkimas pagal žemės paėmimo projektą) – 5,0 tūkst. Eur.

Žemės sklypo pirkimas (Rumšiškių darželis) – 71,6 tūkst. Eur (iš viso reikalinga suma – apie 200,0 tūkst. Eur).

**Investicijų ir verslo plėtros programa**

Kaišiadorių rajono vietos veiklos grupės ir Kaišiadorių miesto vietos veiklos grupės strategijos įgyvendinimas, strategijų priemonių vykdytojų ir kitų projektų pareiškėjų, kurie gauna finansavimą iš ES ir kitų programų teisės aktų nustatyta tvarka, dalinis rėmimas – 120,0 tūkst. Eur.

Kaišiadorių rajono savivaldybės gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų finansavimas – 100,0 tūkst. Eur.

Investicinių projektų valdymas – 70,0 tūkst. Eur.

Projekto „Gudienos kaimo gyvenamosios vietovės atnaujinimas“ vykdymas – 98,1 tūkst. Eur.

Projekto „Socialinio būsto fondo plėtra Kaišiadorių rajono savivaldybėje“ vykdymas – 25,0 tūkst. Eur.

Projekto „Paslaugų teikimo ir asmenų aptarnavimo kokybės gerinimas Kaišiadorių rajono savivaldybėje“ vykdymas – 10,0 tūkst. Eur.

Projekto „Komunalinių atliekų tvarkymo infrastruktūros plėtra Kaišiadorių rajono savivaldybėje“ vykdymas – 85,0 tūkst. Eur skolintos lėšos ir 289,0 tūkst. Eur ES lėšos.

Projekto „Eismo saugos priemonės diegimas Kaišiadorių rajono savivaldybėje prie kelio Nr. 1808“ vykdymas – 15,1 tūkst. Eur, 17,3 tūkst. Eur Europos Sąjungos struktūrinių fondų įgyvendinamų investicinių projektų savivaldybės nuosavam indėliui užtikrinti gautos lėšos.

Projekto „Vandentiekio ir nuotekų tinklų surinkimo plėtra Pravieniškių aglomeracijoje“ vykdymas – 300,0 tūkst. Eur.

Projekto „Bažnyčios g. ruožo, Palomenės k., Kaišiadorių r. sav., kapitalinis remontas“ vykdymas – 61,7 tūkst. Eur.

Projekto „Mokyklos g. ruožo, Kasčiukiškių k., Kaišiadorių apyl. sen. Kaišiadorių r. sav., kapitalinis remontas“ vykdymas – 43,3 tūkst. Eur.

Projekto „Žvyruoto kelio asfaltavimas Žiežmarių apyl. sen., Kaišiadorių r. sav.“ vykdymas – 123,7 tūkst. Eur.

Projekto „Bendruomeninių vaikų globos namų ir vaikų dienos centrų tinklo plėtra Kaišiadorių rajone“ vykdymas – 60 tūkst. Eur.

Atsinaujinančių energijos išteklių panaudojimas visuomenės ir gyvenamosios paskirties pastatuose – 35,0 tūkst. Eur.

Projekto „Gatvių apšvietimo modernizavimas Kaišiadorių rajono savivaldybės teritorijoje“ vykdymas – 400,0 tūkst. Eur skolintos lėšos.

VšĮ Kauno regiono plėtros agentūros įgyvendinamų regioninių programų ir projektų dalinis finansavimas – 15,0 tūkst. Eur.

Verslo aplinkos gerinimas – 50 tūkst. Eur.

Viešųjų paslaugų verslui teikimas – 75 tūkst. Eur.

Kaišiadorių rajono smulkiojo verslo atstovų skatinimas „Metų apdovanojimai“ – 10 tūkst. Eur.

Viešųjų turizmo paslaugų teikimas – 75,0 tūkst. Eur.

Kaišiadorių rajono savivaldybės įvaizdžio formavimas – 3,0 tūkst. Eur.

**Seniūnijų veiklos programa**

Seniūnijoms lėšos suplanuotos pagal 2021 metus, papildomai pridedant 20 proc.

|  |  |
| --- | --- |
| **Kaišiadorių miesto seniūnas** | **Lėšų suma Eur** |
| keturios vandens kolonėlės kapinėse | 10000 |
| Misiūno aikštės apšvietimas | 3000 |
| sklypo Elektros g. sutvarkymas | 2000 |
| stebėjimo kamerų priežiūra | 12000 |
| **Iš viso** | **27000** |
| **Savivaldybės administracijos direktorius – Ūkio plėtros programa** |  |
| Geležinkeliečių tako apšvietimo įrengimas | 13000 |
| **Iš viso** | **13000** |
| **Kaišiadorių apylinkės seniūnas** |  |
| dviejų pralaidų remontas Pavasario g. | 3000 |
| griovių gilinimas Žaslos g. | 2000 |
| Šaligatvio remontas Tvenkinių g. | 17000 |
| užtvara nuo gulbių Gudienos k. poilsiavietėje | 1000 |
| paviršinio vandens nuvedimas Gamyklos ir Palomenės gatvėse Gudienos k. | 25000 |
| Navasodų kapinių tako įrengimas | 18000 |
| **Iš viso** | **66000** |
| **Kruonio seniūnas** |  |
| kelio KR-34 (Šventininkų g., Jurginų g.) remontas | 30000 |
| apšvietimo įrengimas Morkūnų g. | 12000 |
| socialinis būstas Ginteikiškių k. Morkūnų g. 18, vidaus darbai (klozetas, kriauklės, vonios / dušo ir skalbimo mašinos prijungimas bei vandentiekio ir nuotekų tinklų paklojimas pagal lokalinę sąmatą, lauko tinklai su biologinio valymo įrenginiu) | 18800 |
| nuotekų projektas Laisvės g. 15, Vilūnų k., ir įrengimas | 700 |
| Davintos kapinių aptvėrimas | 8500 |
| **Iš viso** | **76300** |
| **Nemaitonių seniūnas** |  |
| kondicionavimo sistemos įrengimas | 1900 |
| automobilių stovėjimo aikštelė prie Mičiūnų kapinių | 3500 |
| Ringailių g., Ringailių k., apšvietimo linijos įrengimo tęsimas | 10000 |
| vandentiekio tinklų įrengimas su vandens apskaitos mazgu patalpoje | 1300 |
| priekaba | 1600 |
| **Iš viso** | **18300** |
| **Palomenės seniūnas** |  |
| kondicionavimo sistemos įrengimas | 2000 |
| seniūnijos įėjimo ir aikštelės prie įėjimo, avarinių laiptų sutvarkymas | 3000 |
| kelio PL3 remontas | 4000 |
| kelio PL 30 remontas | 2000 |
| kelio PL 12 remontas | 5000 |
| atitvarų įrengimas kelyje PL 11 | 7700 |
| atitvarų įrengimas kelyje PL 28 | 17000 |
| suoliukų įrengimas prie Neprėkštos ežero ir Palomenės tvenkinio | 1700 |
| Vilionių kapinių tvoros keitimas | 5500 |
| šulinių įrengimas Rusių kapinėse | 2000 |
| šulinių įrengimas Bučionių kapinėse | 2000 |
| automobilių strovėjimo aikštelės įrengimas prie Palomenės kapinių | 4000 |
| Kaišiadorių g. Pašulių k. esamos elektros linijos pratęsimas | 3000 |
| naujos elektros linijos įrengimas Miško g. Palomenės k. | 6500 |
| **Iš viso** | **63700** |
| **Savivaldybės administracijos direktorius – Ūkio plėtros programa** |  |
| Neprėkštos kaimo dalies Ežero g. (gatvės pabaiga) apšvietimo įrengimas | 30000 |
| **Iš viso** | **30000** |
| **Paparčių seniūnas** |  |
| greičio mažinimo kalnelis Didžioji g., Dainavos k. | 3000 |
| kelio Kaugonys–Kaugonių gel. stotis remontas | 3000 |
| kelio į Pakalniškių vienuolyną kapitalinio remonto techninio projekto parengimas | 8500 |
| elektros linijos pratęsimas Mičiūnų g. | 5000 |
| **Iš viso** | **19500** |
| **Savivaldybės administracijos direktorius – Ūkio plėtros programa** |  |
| Dvaro g. Dainavos k. baigiamieji darbai | 41000 |
| **Iš viso** | **41000** |
| **Pravieniškių seniūnas** |  |
| kelio pralaidų remontas kelyje Pravieniškės–Neveronys | 2000 |
| naujos pralaidos įrengimas Saulėtekio g. | 2000 |
| Pravieniškių g., Pravieniškių k., daugiabučių namų šaligatvių renovavimas | 20000 |
| pavėsinės įrengimas Rumšiškių g. 2a prie tvenkinio | 3000 |
| lauko treniruoklių aikštelės įrengimas | 3000 |
| **Iš viso** | **30000** |
| **Rumšiškių seniūnas** |  |
| Kompiuteriai, 2 vnt. | 2000 |
| smarkiai pažeistų žvyrkelių remontas | 30000 |
| Rožių g. Antakalnio k. šaligatvio remontas (pagal defektavimo aktą) | 20000 |
| Antakalnio kapinių tvoros pratęsimas | 18000 |
| Antakalnio kapinių tako įrengimas | 10000 |
| Dariaus ir Girėno g. Dovainonių k. atkarpos apšvietimo linijos įrengimas, 260 m | 9100 |
| Tulpių g. Karčiupio k. atkarpos apšvietimo įrengimas, 200 m | 5000 |
| Sodų g. Dovainonių k. gatvės apšvietimas | 12000 |
| **Iš viso** | **106100** |
| **Savivaldybės administracijos direktorius – Ūkio plėtros programa** |  |
| Marių g. Rumšiškėse šaligatvių sutvarkymas | 55000 |
| Lekavičiaus g. pėsčiųjų-dviračių tako įrengimas TP | 20000 |
| Gedimino g. Dovainonyse atkarpos kapitalinis remontas (500 m) | 20000 |
| Sodų g. Dovainonyse dangos įrengimas (450 m) | 18000 |
| Vajakiškių g. Rumšiškėse dangos įrengimas (750 m) | 30000 |
| Daunio g. Rumšiškėse dangos įrengimas (225 m) | 7650 |
| Miško g. Karčiupyje dangos įrengimas (460 m) | 15600 |
| Aisčio g. Rumšiškėse kapitalinis remontas (sutartinis įsipareigojimas) | 8000 |
| S. Nėries g. Rumšiškėse dangos įrengimo baigiamieji darbai | 53000 |
| Laukų g. Antakalnio k. apšvietimo įrengimas (700 m) | 26000 |
| Obuolių g. ir Radastų g. Pamierio k. apšvietimo įrengimas |  |
| Rumšiškių parko senosioms Rumšiškėms atminti įrengimas. Bus įrengiamas parkas pagal parengtą TP. Numatyta remontuoti požeminius inžinerinius tinklus (elektros kabeliai, ryšių tinklai), atliekamas žemės sklypo vertikalinis planiravimas, formuojamas žemės paviršius, įrengiami šaligatviai ir pėsčiųjų takai, mažoji architektūra bei apželdinama teritorija. | 200000 |
| **Iš viso** | **400250** |
| **Žaslių seniūnas** |  |
| kelių zs9 940 m, zs29 600 m remontas | 21900 |
| Talpūnų kapinių tvora | 9000 |
| Cineikių kapinių tvoros remontas | 500 |
| takelio įrengimas Guronių k. V. Sladkevičiaus g. | 2000 |
| elektros linija Stoties g. Talpūnų k. | 11000 |
| elektros linija Stabintiškių g. Stabintiškių k. | 33000 |
| **Iš viso** | **81900** |
| **Savivaldybės administracijos direktorius – Ūkio plėtros programa** |  |
| Stabintiškių g. Stabintiškės šaligatvio įrengimas (1200 m) | 48000 |
| Vytauto g. Žasliai šaligatvio remontas – TP parengimas (300 m) | 4000 |
| šaligatvio įrengimas Žaslių k. prie kelio Nr. 143 (125 m) | 5000 |
| Talpūnų g. Talpūnų k. apšvietimo įrengimas | 12000 |
| **Iš viso** | **69000** |
| **Žiežmarių apylinkės seniūnas** |  |
| smarkiai pažeistų kelių remontas | 35800 |
| Parko g. Stasiūnių k. elektros projekto užbaigimas (2021 m. – 18000 Eur) | 6500 |
| Ilgosios g., Trumposios g., Pušų g. ir Žiedo g. apšvietimo stulpų įrengimas | 17100 |
| Ilgosios g., Trumposios g., Pušų g. ir Žiedo g. apšvietimo stulpų įrengimo projekto parengimas | 7000 |
| **Iš viso** |  |
| **Žiežmarių seniūnas** |  |
| Žaslių g. šaligatvio užbaigimas | 14000 |
| Kauno g. šaligatvio projekto parengimas ir dalis remonto darbų (nuo Kauno g. 3 iki Sodų g.44) | 67200 |
| Melioratorių g. krepšinio aikštelės danga | 25000 |
| Žiežmarių miesto istorinių pastatų žymėjimas QR lentelėmis su jų aprašymais ir susiejimas su programėle. Istorinio tako įrengimas ir viešinimas | 4000 |
| Apšvietimo atramų įrengimas dalyje Tulpių g., dalyje Šermukšnių g. ir dalyje Taikos g. Šiose gatvėse ESO atliks kabeliavimo darbus. | 30000 |
| **Iš viso** | **140200** |
| **Savivaldybės administracijos direktorius – Ūkio plėtros programa** |  |
| šaligatvio įrengimas Vilniaus g. Žiežmariuose (550 m) | 22000 |
| šaligatvio prie karių kapų TP parengimas ir rangos darbai (100 m) | 4000 |
| **Iš viso** | **26000** |
|  |  |

Pritarus šiam sprendimo projektui, savivaldybės biudžeto asignavimų valdytojai pagal jų patvirtintas programų sąmatas turės teisę biudžetiniais metais gauti teisės aktų nustatyta tvarka iš biudžete sukauptų lėšų finansavimą patvirtintoms programoms vykdyti, atsižvelgiant į savivaldybės biudžeto finansines galimybes.

# Finansų skyriaus vedėja Audronė Litvinskaitė